Länsi-Uudenmaan Urheilijat -johtokunta / elokuu **Pöytäkirja**

Toimisto / Metallitupa 5.9.2023 klo 18.00

Tehtaankatu 9

08100 LOHJA

Paikalla: Julius Westerberg (pj), Jari Raninen (siht.), Camilla Dillström, Krista Alm, Jarmo Hollo, Ninja Salovaara-Rinne, Sanna Westerberg, Juha Heinänen (Valmennuspäällikkö)

1. KOKOUKSEN AVAUS

Puheenjohtaja Julius Westerberg avasi kokouksen klo 18.00

1. KOKOUKSEN LAILLISUUS JA PÄÄTÖSVALTAISUUS

Kokous todettiin päätösvaltaiseksi.

1. TYÖJÄRJESTYS

Työjärjestykseksi hyväksyttiin esityslista.

1. LUU:n VETOVOIMA

Kokous keskusteli nykyisestä tilanteesta ja erityisesti liikuntaleikkikouluissa tapahtuneesta osallistujien vähenemisestä. Todettiin, että hyvästä toiminnasta seuraa tyytyväiset harrastajat ja heidän vanhempansa. Samalla keskusteltiin siitä, miten saataisiin ohjaajien tueksi myös aikuisohjaajia. Samoin keskusteltiin mahdollisuudesta saada toiminta tavoitteellisemmaksi mm. urheilijan käsikirjaa muokkaamalla eri ikäkausille sopivammaksi. Päätettiin perustaa työryhmä tekemään esitys seuraavaan johtokuntaa. Työryhmän jäsenet olisivat Laura Manni, Juha Heinänen Krista Alm ja Camilla Dillström.

1. KUNNIAKIERROS

Kunniakierros Cooper järjestetään sunnuntaina 8.10 klo 12.00. Parhaat kerääjät päätettiin palkita kauden päättäjäisissä 27.10. Jäsenille päätettiin tiedottaa taloustilanteen uhkaavasta kiristymisestä vuoden loppua lähestyttäessä ja siten aktivoida heitä keräämään seuralle kunniakierroksen avulla lisää rahaa.

1. TALVIJUOKSUSARJA

Talvijuoksusarjan päivämääriksi päätettiin, 11.11., 9.12., 20.1., 17.2., ja 23.3. Osallistumismaksuista päätettiin korottaa aikuisten sarjapassin hinta 55:stä 60 euroon. Sarjapassista juoksijakortilla saatava viiden euron alennus pysyy voimassa.

1. LAJIKARNEVAALIT

Päätettiin ottaa Lajikarnevaalit kuula-, kiekko ja moniotteluiden osalta 2024 toimintasuunnitelmaan. SUL:n kanssa tullaan keskustelemaan toimista, joita SUL voi tehdä Karnevaalien valtakunnallisen vetovoiman lisäämiseksi. Menneistä vuosista oppia ottaen nähtiin, että LUU:n omien urheilijoiden saamiseen leirille ei pelkkä edullisempi leirihinta riitä. Tulemme korostamaan kasvokkaisessa markkinoinnissa leirin huippuvalmennuksen ohella sen iloista sosiaalista kesäleiriluonnetta lapsille. Valmennuspäällikkö arveli, että leirille olisi saatavissa 20 LUU:n nuorta - tämä otettiin tavoitteeksi.

1. URHEILIJASOPIMUKSET

Valmennuspäällikkö esitteli Johtokunnalle sopimusurheilijaehdot täyttävät urheilijat kaudelle 2024/25

Nuorten SM –taso: Elli Paananen, Santeri Knuutinen, Jesse Kettunen, Veera Joutlahti, Otto Järvinen

Aikuisten SM-taso: Julius Kuusela, Santeri Tanner

Maajoukuetaso: Henry Manni

Lokakuun kokouksessa käydään läpi sopimuspohja ja tarkistetaan tekstimuodot.

1. MUUT ASIAT
* Hippo –kisat: Keskusteltiin miten voisimme hyödyntää Hippo –kisojen innokkuutta seuratoimintaa.
* Lohjalaisen liikunnan päivä: Todettiin että osallistujamäärä oli jäänyt vähäiseksi.
* Seuraleiri: keskusteltiin seuraleirin järjestämisestä tammikuussa. Loppiaisviikonloppuna vai jo viikolla ennen? Mikä on vauhdittomien hyppyjen pm-kilpailun ajankohta? Hakisiko LUU kisoja järjestettäväkseen?
* Valmennuspäällikkö kertoi yhteistyöstä Vihdin Viestin kanssa- Todettiin, että yhteistyöllä saamme lisää harjoitusaikaa ja väljyyttä Nummelan hallin käyttövuoroihin.

1. Kokouksen päättäminen

Puheenjohtaja päätti kokouksen klo 19.30

Kokouksen puolesta \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Julius Westerberg Jari Raninen